Mogens Jørgensen er "kommet forbi" i rigtig mange år og har faktisk været ansat på TV2/Nord fra før vi sendte vores første nyhedsudsendelse 1. april 1989. Det er snart 25 år siden og mange timers fjernsyn med Mogens og en masse nordjyder er løbet over skærmen. Vi vil derfor gerne finde frem til og dele alle de oplevelser nordjyderne har haft med den folkekære journalist. På kortet nedenfor kan man se hvor nordjyderene er løbet på Mogens - eller hvor Mogens er løbet på dem. I formularen under kortet kan du selv indsende din oplevelse med Mogens og komme på kortet. Kortet er lavet i forbindelse med TV2/Nords serie Bag Kameraet, som går bagom TV2/Nord og viser, hvordan man laver fjernsyn på stationen, der har fulgt Nordjylland og de nordjyske nyheder i 25 år. På seriens programside kan du se alle udsendelserne. Du kan også komme på virtuel rundvisning på TV2/Nord eller forespørge en god gammeldags rundvisning på stationen i Aabybro.

Referat:
Mogens Jørgensen har været Nordjylland rundt mange gange. Vi vil gerne vide, hvor du har mødt ham.